stanford-oval/wikipedia huggingface dataset:
המנון לוב
מילות ההמנון

| ערבית | תעתיק עברי | תרגום לעברית |
| --- | --- | --- |
| يا بلادي, يا بلادي...بجهادي وجلادي  ادفعي كيد الأعادي، والعوادي  واسلمي...اسلمي  اسلمي طول المدى...إننا نحن الفداء  ليبيا ليبيا ليبيا    يا بلادي أنت ميراث الجدود  لا رعى الله يداً تمتد لك  فاسلمي،  إنا -على الدهر- جنود...لا نبالي إن سلمت من هلك  وخذي منا وثيقات العهود...إننا يا ليبيا لن نخذلك  لن نعود...للقيود  قد تحررنا وحررنا الوطن  ليبيا ليبيا ليبيا    جرد الأجداد عزماً مرهفاً...يوم ناداهم منادٍ للكفاح  ثم ساروا يحملون المصحفا...باليد الأولى، وبالأخرى السلاح  فإذا في الكون دين وصفا...وإذا العالم خير وصلاح  فالخلود...للجدود  إنهم قد شرفوا هذا الوطن  ليبيا ليبيا ليبيا    يا ابن ليبيا، يا ابن آساد الشرى...إننا للمجد والمجدُ لنا  مذ سرونا حمد القوم السرى...بارك الله لنا استقلالنا  فابتغوا العلياء شأواً في الورى...واستعدوا للوغى أشبالنا  للغلاب...يا شباب  إنما الدنيا كفاح للوطن  ليبيا ليبيا ليبيا    . |  יא בלאדי, יא בלאדי... בג'האדי וג'לאדי  אדפעי כיד אלאעאדי, ואלעואדי  ואסלמי... אסלמי  אסלמי טול אלמדא... אנא נחנו אלפדאא  ליביא ליביא ליביא    יא בלאדי אנתי מיראת' אלג'דוד  לא רעא אללה ידא תמתד לכ  פאסלמי  אנא - עלא אלדהר - ג'נוד... לא נבאלי אן סלמתי מן הלכ  וח'ד'י מנא ות'יקאת אלעהוד... אנא יא ליביא לן נח'ד'לכ  לן נעוד... ללקיוד  קד תחררנא וחררנא אלוטן  ליביא ליביא ליביא    ג'רד אלאג'דאד עזמא מרהפא... יום נאדאהם מנאד ללכפאח  ת'ם סארו יחמלון אלמצחפא... בליד אלאולא, ובלאח'רא אלסלאח  פאיד'א פי אלכון דין וצפא... ואיד'א אלעאלם ח'יר וצלאח  פאלח'לוד... ללג'דוד  אנהם קד שרפו האד'א אלוטן  ליביא ליביא ליביא    יא בן ליביא, יא אבן אאסאד אלשרא... אנא ללמג'ד ואלמג'ד לנא  מד' סרונא חמד אלקום אלסרא... בארכ אללאה לנא אסתקלאלנא  פאבתע'ו אלעליאא שאוא פי אלורא... ואסתעדו ללוע'א אשבאלנא  ללע'לאב... יא שבאב  אנמא אלדניא כפאח ללוטן  ליביא ליביא ליביא | הו ארצי, במלחמתי ואיתנותי  הדפי את מזימת האויבים, ואת הפורענויות  ויהי לך שלום... יהי לך שלום  שרדי לאורך ימים... הרי אנו הכופר  לוב לוב לוב    הו ארצי את מורשת אבות  האל לא שמר על יד הקרבה אליך  ויהי לך שלום,  הרי אנו - כל ימי חיינו - חיילים... אם תינצלי לא נדאג מי אבד  וקחי מעימנו הבטחת ברית... הרי אנו הו לוב אותך לא נזנח  לא נשוב... אל הכבלים  לאחר שהשתחררנו ושיחררנו את המולדת  לוב לוב לוב    גילו אבותינו נחישות חדה... ביום בו קראם הכרוז למאבק  אז הלכו בנושאם את הקוראן... ביד האחת, ובאחרת הנשק  ואם ביקום יראת שמים וטוהר... ואם היקום טוב והגון  והנצח... לאבות  הרי הם רוממו מולדת זו  לוב לוב לוב    הו בן לוב, הו בן אריות הערבות... הרי אנו לתפארת ולנו התהילה  מאז גבורתנו העם שיבח את הגיבורים... ברך לנו האל את עצמאותנו  בקשו את המרומים כמחוז חפצו של האדם... והיכונו לקרב כפירינו  לניצחון... הו הנוער!  שהרי העולם הזה הוא מאבק למולדת  לוב לוב לוב |
הורציו מקולוך

| --- | --- |

 לידה:  9 בנובמבר 1805 גלאזגו, הממלכה המאוחדת של בריטניה הגדולה ואירלנד 
 פטירה:  24 ביוני 1867 (בגיל 61) אדינבורו, הממלכה המאוחדת של בריטניה הגדולה ואירלנד 
 מקום קבורה:  Warriston Cemetery 
 הושפע על ידי:  John Knox 
 
הורציו מקולוך (באנגלית: Horatio McCulloch‏; 9 בנובמבר 1805 – 24 ביוני 1867) היה צייר נוף סקוטי.
ביוגרפיה

הוא נולד בגלאזגו ב-9 בנובמבר 1805, בנם של אלכסנדר מקולוך, סוחר כותנה, ואשתו, מרגרט ווטסון.
הורציו מקולוך הוכשר בסטודיו של צייר הנוף ג'ון נוקס (1778–1845) במשך כשנה לצד דניאל מקני (1806–1882). בתחילה התפרנס כצייר דקורטיבי. לאחר מכן הוא היה עסק בציור הכיסויים של קופסאות הרחה, ובהמשך הועסק באדינבורו על ידי צייר הציפורים ויליאם הום ליזרס, לצבוע את האיורים ב"ציפורים בריטיות" של פרידו ג'ון סלבי ועבודות דומות.
לאחר שעבר לאדינבורו ב-1825, החל לצייר אצל אלכסנדר נסמית'. הוא חזר לגלאזגו ב-1827, והועסק בביצוע כמה תמונות גדולות לקישוט אולם ציבורי בסנט ג'ורג' פלייס, ועשה כמה תפאורות לתיאטרון. בהדרגה עיצב מקולוך את הסגנון והנושאים שלו, על ידי מחקר מדוקדק של הטבע. עבודותיו מהוות קישור מעניין בין העולם הישן של הנוף הסקוטי לעולם החדש.
בשנת 1829 הופיע מקולוך לראשונה בתערוכה של האקדמיה הסקוטית המלכותית. בתחילת שנות ה-30 החלו הציורים של מקולוך עם אגודת גלאזגו ועם האקדמיה הסקוטית המלכותית למשוך קונים. הזמנה של הלורד פרובוסט ג'יימס לומסדן סייעה לבסס את המוניטין של האמן בסקוטלנד. עבודות נוספות שקיבל מהוצאות ספרים ודפוס אפשרו לו להתרכז בציור.
עם בחירתו ל"אקדמאי מן המניין" באקדמיה הסקוטית בשנת 1838, התיישב מקולוך באדינבורו ועד מהרה הפך לדמות בולטת בחיי האמנות של העיר ותורם פורה לתערוכות האקדמיה המלכותית הסקוטית. במקביל נשמר הקשר שלו עם גלאזגו. הנושאים האהובים על מקולוך היו במערב. הוא הציג באופן קבוע בגלאזגו ופטרוניו הנאמנים ביותר היו תעשיינים עשירים בעיר כמו דייוויד האצ'סון (1799–1880), בעל ספינת הקיטור. לעיתים רחוקות הוא הציג תערוכות מחוץ לסקוטלנד ורק פעם אחת באקדמיה המלכותית, לונדון (1843), אבל הוא שמר על קשר עם האמנים הלונדונים, ג'ון פיליפ, דייוויד רוברטס וג'ון וילסון (1774–1855), באמצעות התכתבות וביקורים. אוסף האמנות שלו עצמו היה עדות להערצתו לציירים הולנדים מהמאה ה-17, לויליאם טרנר ולריצ'רד וילסון ולבני זמנו כמו קלארקסון סטנפילד.
באחת מנסיעותיו לסקאי הוא פגש את אשתו לעתיד, מרסלה מקללן מג'יליאן, ליד העיירה טרסקאוויג. ידוע שהיו לו כמה כלבים מגזע סקאי טרייר בביתו באדינבורו וייתכן שהוא הביא אותם מסקאי.
תלמידיו של מקולוך כללו את ג'ון סמארט, הידוע בעיקר בזכות תחריטים מוקדמים של מגרשי גולף בסקוטלנד. תלמיד אחר היה ג'יימס אלפרד אייטקן.
מקולוך מת ב"סנט קולמה" בטריניטי, אדינבורו ב-24 ביוני 1867. הוא נקבר בבית הקברות ווריסטון באדינבורו. האנדרטה שלו נחצבה על ידי הפסל דייוויד ווטסון סטיבנסון.
יצירה

במהלך חייו הפך הורציו מקולוך לצייר נוף חשוב בסקוטלנד. מטרתו הקבועה הייתה לצייר את השקט של השממה ברמות הסקוטיות שבהן הסתובבו חיות הבר. צבעי המים המוצלחים ורישומי השמן שיצר לאורך הקריירה שלו משכו תשומת לב מועטה באותה תקופה ונותרו עלומים יחסית.
עבודותיו המוקדמות כוללים ציורים של יער קדזוב ליד המילטון ונופים מפוארים של הקלייד. הוא ערך סיורי רישום קבועים בקיץ במערב היילנדס, והשלים את הסקיצות כציורים בסטודיו שלו. ציורים אלה מנציחים את הנוף הרומנטי של ההיילנדס ומעוררים תחושה מרהיבה המדגיש את הפאר הדרמטי. הורציו מקולוך יצר במותו בשנת 1867 את האיקונוגרפיה החיונית של ההיילנדס.
מנקודת מבט היסטורית, ככל שהשפלה הסקוטית הפכה לעירונית יותר, הייחודיות של סקוטלנד באה לידי ביטוי דרך ההיילנדס (הרמות). עבודתו של מקולוך הייתה חלק מתהליך של התרחקות האנשים מההרים בהיילנדס. בתקופה הוויקטוריאנית ההיילנדס הוגדרו כשממה במקום מרחב מיושב. קהילות רבות נעזבו לטובת חוות כבשים גדולות ואינטרסים ספורטיביים. למעשה, הנוף הרומנטי הסקוטי הזה הונצח על ידי הורציו מקולוך.
כמה יצירות של מקולוך נחרטו על ידי ויליאם מילר ו-ויליאם פורסט, תצלומים מנופי סקוטלנד צורפו לביוגרפיה של האמן מאת הצייר אלכסנדר פרייזר, שפורסמה באדינבורו ב-1872.
גלריה

נחל בשפלה הסקוטית
מצודת רוזלין, סקולטלד
נוף בהיילנדס הסקוטיים
נוף לוך פאד
הערות שוליים

↑  Sheena Smith (1988). Horatio McCulloch 1805-1867. Glasgow Museums and Art Galleries
↑  Alexander Fraser (1872). The Life and Works of Horatio McCulloch.
↑  "Origins of the Skye Terrier - Save Our Skye". Archived from the original
↑  "John Smart Painter Dead". The New York Times. 2 June 1899.
↑  H. L. Mallalieu (1986). The Dictionary of British Watercolour Artists up to 1920. Antique Collectors' Club. pp. 13–4
↑  National Records of Scotland Web Team, National Records of Scotland, National Records of Scotland, ‏2013-05-31 (ב־)
↑  Graves, Robert Edmund (1893). "MacCulloch, Horatio" . In Lee, Sidney (ed.). Dictionary of National Biography. Vol. 35. London: Smith, Elder & Co.
| --- | --- |
בקרת זהויות :  PLWABN: 9810635297405606  BnF: cb14980475x (data)  DSI: 2188  GND: 102831890  ISNI: 0000 0000 6668 2180  LCCN: no2003021909  RKD: 54322  SNAC: w69z93pw  SUDOC: 079074405  Trove: 1077586  ULAN: 500031941  VIAF: 64405812   WorldCat (עם VIAF): 64405812 
מקולוך הורציו, מתחם הבית הלבן, אדינבורו, 1845
הטרובדור (מועדון)

| --- | --- |

 מידע כללי
 סוג:  מועדון לילה 
 כתובת:  9081 N Santa Monica Blvd, West Hollywood, CA 90069, USA 
 מיקום:  וסט הוליווד 
 מדינה:  ארצות הברית 
 הקמה ובנייה
 תקופת הבנייה:  ?–1957
 תאריך פתיחה רשמי:  1957 
 קואורדינטות:  34°04′53″N 118°23′20″W﻿ / ﻿34.0814°N 118.389°W﻿ / 34.0814; -118.389
 www.troubadour.com
  (למפת לוס אנג'לס מוגדלת) הטרובדור(למפת לוס אנג'לס רגילה) הטרובדור
 
הטרובדור (באנגלית: The Troubadour) הוא מועדון הופעות בשדרות סנטה מוניקה במערב הוליווד, קליפורניה על גבול בוורלי הילס. המועדון נודע במיוחד עקב מסורת מוזיקת הפולק שלו והבית ששימש לזמרים-יוצרים בשנות השישים, אירוח אמנים מבריטניה וכן כבית ללהקות ואמנים שצמחו בחוף המערבי.
המועדון נוסד ב-1957 על ידי דאג וסטון (Doug Weston). משנות השישים ואילך והיווה בית לאמנים כג'ואן באאז, לינדה רונסטאדט, ג'יימס טיילור (הופעת הבכורה שלו כזמר התקיימה במועדון ביולי 1969), קרול קינג, ניל יאנג, ניל דיימונד, טום וייטס (התגלה במועדון ב-1971), להקת האיגלס, הבירדס, ג'וני מיטשל, פליטווד מק, באפלו ספרינגפילד, בט מידלר, ריקי לי ג'ונס, רנדי ניומן, ברוס ספרינגסטין, טום וייטס, לאונרד כהן, שריל קרואו, פיונה אפל ועוד.
כמו כן נודע המועדון כמקום בו מופיעים אמנים מבריטניה ובהם אלטון ג'ון (שנתן במקום את הופעתו הראשונה בארצות הברית ב-25 באוגוסט 1970), גורדון לייטפוט, ואן מוריסון, רוד סטיוארט, אל סטיוארט, קט סטיבנס, רדיוהד (שפתחו את מסע ההופעות האמריקאי שליווה את הוצאת "OK Computer" במועדון), קולדפליי, פרנץ פרדיננד, ארקטיק מאנקיז ועוד.
אירועים מיוחדים והקלטות

ב-4 באוקטובר 1961 נעצר במועדון הסטנדאפיסט לני ברוס בגין "שפה מלוכלכת" והפרת ה-"California Obscenity Code", לאחר שאמר "שמוק" על הבמה.
בין ה-15 וה-17 בינואר 1975 הקליט במועדון החצוצרן הג'אז מיילס דייוויס את אלבומו "Live at the Troubadour".
בשלהי שנות השמונים ובשנות התשעים היווה המועדון מקום להופעות גלאם מטאל והארד רוק והופיעו בו, בין היתר הלהקות מוטלי קרו, פרל ג'אם, רד הוט צ'ילי פפרז וגאנז נ' רוזס (ש"התגלו" במקום על ידי חברת ההפקה של דייוויד גפן).
ב-1996 אירח המועדון את הופעת הבכורה של להקת סיסטם אוף אה דאון. ב-16 במאי באותה שנה הקליט במועדון אלביס קוסטלו את אלבומו "Live at The Troubadour".
ב-13 במאי 2006 השיקה להקת רד הוט צ'ילי פפרז במועדון את אלבומה Stadium Arcadium.
ב-2011, לאחר סדרת הופעות איחוד של ג'יימס טיילור וקרול קינג על במת המועדון ראו אור אלבום וסרט תיעודי בשם "Troubadours: Carole King / James Taylor & The Rise of the Singer-Songwriter".
אמנים נוספים שהקליטו אלבומי "Live at The Troubadour"

ג'יימס טיילור וקרול קינג
קלי קלרקסון
דריל הול וג'ון אוטס
טים באקלי - Live at the Troubadour 1969
ריקי נלסון
ניל דיימונד
קטי לי
טרוויס אדמונדסון
הוגו בקר

| --- | --- |

 לידה:  13 בפברואר 1863 שטרסבורג, צרפת 
 פטירה:  30 ביולי 1941 (בגיל 78) גייזלגשטייג, הרפובליקה הפדרלית של גרמניה 
 מוקד פעילות:  הרייך הגרמני 
 סוגה:  מוזיקה קלאסית 
 שפה מועדפת:  גרמנית 
 כלי נגינה:  צ'לו 
 
הוגו בקר (באנגלית: Hugo Becker; ‏13 בפברואר 1864 – 30 ביולי 1941) היה צ'לן, מורה ומלחין גרמני חשוב. בגיל צעיר למד אצל אלפרדו פיאטי ואחר אצל פרידריך גריצמאכר בדרזדן.
ביוגרפיה

בקר נולד בשטרסבורג. אביו, יאן בקר היה כנר מפורסם. האב ניסה ללמד את הוגו בן השש נגינה בכינור, אבל הבן העדיף את הצ'לו, ובגיל תשע עבר לנגן בכלי האהוב עליו. בגיל חמש-עשרה יצא למסע הופעות עם רביעיית מיתרים, שחבריה היו הוא, אביו, אחותו ואחיו. הוא היה לצ'לן ראשון בתזמורת החצר במנהיים.
בשנת 1884 התמנה בקר לצ'לן סולן בתזמורת האופרה של פרנקפורט, ובשנה שאחריה היה למורה הראשי לת'לו בקונסרבטוריון של פרנקפורט. משנת 1909 עד 1929 היה פרופסור לצ'לו בבית הספר הגבוה למוזיקה בברלין.
במשך הזמן הזה גם הרבה במסעות קונצרטים וניגן מוזיקה קאמרית עם אז'ן איזאיי ופרוצ'ו בוזוני בשלישיית פסנתר, ולאחר מכן, בין 1914 ל-1921, עם ארתור שנאבל וקרל פלש כטריו שנאבל השלישי.
בקר החזיק בשני צ'לי סטרדיוואריוס: כריסטיאני סטרדיוואריוס משנת 1720 ושני, שנבנה בשנת 1719 וידוע כיום בשם בקר סטרדיוואריוס.
יצירות נבחרות

אנדנטה רליגיוזו
שלושה קטעים לצ'לו בליווי פסנתר
תמונות אהבה (Scènes d'amour), דואו
שני קטעים: רומנס (Deux Morceaux: Romance) דואו
שני קטעים: ולס חינני (Valse gracieuse), דואו
קונצ'רטו לצ'לו בלה מז'ור
Aus dem Leben des Waldschrat, סוויטה
תאוריה

המכניקה והאסתטיקה של הנגינה בצ'לו
הערות שוליים

↑  "Hugo Becker, Cellist". Internet Cello Society. נבדק ב-2007-05-26.
1 2  Artur Schnabel: Musiker 1882-1951, page 19-21, pub: Archives of the Academie der Künste / Wolke Verlag, 2001
| --- | --- |
בקרת זהויות :  NLI: 987007283532205171  PLWABN: 9810644845005606  BIBSYS: 2079509  BNE: XX1183884  BnF: cb14793088r (data)  GND: 11610368X  ICCU: MUSV005560  ISNI: 0000 0001 0873 0794  LCCN: n81132096  MusicBrainz: 2769ce9e-b5f6-48c1-82ad-c3135570524e  NKC: mzk2003208052  NLK: KAC200403699  NTA: 074744186  SNAC: w63f5jcp  Trove: 990464  VIAF: 15511357   WorldCat (עם VIAF): 15511357
הכלב האדום

| --- | --- |

 לידה:  1971 פארבורדו, אוסטרליה המערבית
 מוות:  1979  (בגיל 8 בערך)
 גזע:  קלפי אוסטרלי
 זוויג:  זכר
 תקופת הפעילות:  ? – 21 בנובמבר 1979 
 
הכלב האדום (באנגלית: Red Dog;‏ 1971 – 21 בנובמבר 1979) היה כלב קלפי אוסטרלי שידוע במסעותיו בערבות חבל פילבארה שבאוסטרליה המערבית. היו לו מספר בעלים בתקופות חייו והיה כלב אהוב בקהילת פילבארה בה התפרסם. פסל לזכרו הוצב בעיירה דמפייר, אחת העיירות אליה היה חוזר תכופות. הוא כונה גם בשם "הקלפי האדום".
חייו

ההערכה היא שנולד בעיירה פארבורדו שבאוסטרליה המערבית בשנת 1971.
הוא נקרא במגוון שמות על ידי אלה שהכירו אותו, כולל בלואי, טלי הו והכלב של צפון מערב. טלי הו היה שמו הפרטי, שניתן לו על ידי קולין קאמינגס, שכנראה היה הבעלים הראשון שלו והביא אותו לדמפייר. הכינוי "כלב אדום" יוחס ללכלוך האדום של אזור פילבארה (למרות ש"כלב אדום" הוא כינוי נפוץ לגזע קלפי אדום, בדיוק כמו ש"כלב כחול" או "כחול" הוא כינוי נפוץ לכלב הבקר האוסטרלי).
הבעלים השני שלו היה ג'ון סטזונלי, נהג אוטובוס, שלקח את הכלב איתו באוטובוס שלו. עם סטזונלי, הכלב הרחיק עד לפרת', ברום, רובורן, פוינט סמסון ופורט הדלנד.
לאחר מותו של סטזונלי ב-1975, הוא בילה זמן רב בנסיעות בכוחות עצמו. הוא נקלט גם על ידי רבים מבני הקהילה, וטרינר שטיפל בו. בכל פעם שהוא ביקר אצל הווטרינר, זה היה עם בעלים חדש. הכלב הוגדר כחבר במועדון הספורט והחברתי Dampier Salts ובאיגוד עובדי התחבורה וכן קיבל חשבון בנק בבנק אוף ניו סאות' ויילס, שהשתמש בכלב לצורכי פרסום.
למרות שהכלב היה אהוד, מאמינים שהוא הורעל בכוונה ב-1979 בסטריכנין. הכלב האדום נקבר, על ידי הווטרינר ריק פני, בקבר סודי לא מסומן סביב רובורן, שבאוסטרליה המערבית. ספרו Fenny Pip – My first red kelpie מדבר על תקופת היכרותו עם הכלב האדום.
מורשת

זמן קצר לאחר מותו של הכלב האדום, הסופרת האוסטרלית ננסי גילספי כתבה וחיברה אנקדוטות ושירה שנכתבו על ידי מספר אנשים מאזור פילבארה עבור ספרה Red Dog משנת 1983, כפי שעשתה בוורלי דאקט בספרה מ-1993, בשם Red Dog: the Pilbara Wanderer.
הסיפור והפסל של הכלב האדום משכו את תשומת לבם של מספר אנשים שעברו בדמפייר, כולל הסופר הבריטי לואי דה ברנייר. הוא כתב ספר המבוסס באופן רופף על האגדה של הכלב, בשם Red Dog. מועדון הרכבים המקומי נקרא על שמו. הרומן של דה ברנייר עובד לסרט עלילתי אוסטרלי שזכה לשבחים. הוא נוצר באוסטרליה ויצא באוגוסט 2011. את התפקיד הראשי שיחק כלב בשם קוקו. בשנת 2016 שוחרר פריקוול, Red Dog: True Blue, המתאר סיפור מקור לכלב האדום. לואי דה ברנייר גם כתב רומן בשם "כלב כחול" שהיווה את הבסיס לסרט הפריקוול.
הטרוגס

| --- | --- |

הטרוגס, 1971
 מקום הקמה:  Andover 
 מוקד פעילות:  אנגליה
 תקופת הפעילות:  מ-1964
 סוגה:  רוק   רית'ם אנד בלוז   גראז' רוק
 חברת תקליטים:  פונטנה רקורדס, אטקו רקורדס 
 אתר רשמי
 פרופיל ב-IMDb
 חברים
 רג' פרסלי   כריס בריטון  פייט לוקאס   דייב מאגס
 חברים לשעבר
 רוני בונד   פייט סטייפלס   ריצ'רד מור   קולין פלטצ'ר   טוני מוראי
 
הטרוגס (באנגלית: The Troggs) הייתה להקת רוק בריטית מהעיירה אנדובר החל מאמצע שנות ה-60.
הטרוגס, 2014
היסטוריה

הלהקה התחילה את דרכה בשנת 1964 בשם The Troglodytes וכללו את רוני בונד, רג' בול, כריס בריטון וריי סטייפלס. האמרגן של הקינקס לארי פייג' גילה אותם, קיצר את שמם לשם The Troggs, והשיג להם חוזה הקלטה בחברת CBS. הטרוגס הקליטו את Lost girl שנכשל והחוזה בוטל.
הלהקה עברה להקליט בחברת Fontana, ופייג' הביא להם שיר שנכתב על ידי צ'יפ טיילור עבור ג'ורדן כריסטופר, והלהקה עיבדה אותו ללהיט Wild thing. במקביל שינה רג' בול את שם משפחתו לפרסלי, עובדה שמשכה התעניינות מהתקשורת. הלהיט נכנס למצעד הבריטי והגיע למקום השני ובהמשך כבש את פסגת המצעד האמריקאי. 
הלהיט הבא של הטרוגס With a girl like you הגיע לראש המצעד הבריטי ואחריו הלהיט שנכתב על ידי פרסלי I can’t control myself שהגיע למקום השני, אבל עורר סערה בגלל תוכנו ואפילו נאסר להשמעה באוסטרליה. להיט זה כבר הוקלט בחברת התקליטים הפרטית של פייג' Page One, בה הוקלטו גם הלהיטים הבאים עד 1969.
ב-1967 כתב פרסלי, בזמן צפייה בתוכנית טלוויזיה, את הבלדה Love is all around שהגיעה למקום החמישי בבריטניה והשביעי בארצות הברית. הלהיט הוקלט שוב בשנת 1994 על ידי להקת Wet Wet Wet ושבר את שיא השהייה בראש המצעד הבריטי - 15 שבועות - הרבה בזכות הופעת הביצוע המחודש בסרט ארבע חתונות ולוויה אחת עם יו גרנט.
במרץ 1969, לאחר מספר שירים שלא נכנסו למצעד, התפרקה הלהקה. פרסלי ובונד ניסו את כוחם כזמרי סולו אך לא הצליחו במיוחד.
ב-1972 הקימו השניים מחדש את הטרוגס עם שני חברים נוספים חדשים ובמשך 4 שנים הקליטו תשעה שירים, ביניהם Good Vibrations של הביץ' בויז, (I Can't Get No) Satisfaction של הרולינג סטונז וגרסת רגאיי ללהיטם Wild thing. אף אחד משירים האלה לא נכנס למצעד. הלהקה המשיכה להתקיים גם לתוך שנות ה-80.
דיסקוגרפיה > תקליטי EP של הלהקה

Troggs tops #8UK 1967
דיסקוגרפיה > אלבומי הלהקה

From nowhere... The Troggs #6UK 08/66
Trogglodynamite #19UK 03/67
Cellophane 07/67
Love is all around #109US 06/68
Mixed bag 1968
המדינה העצמאית של קרואטיה

המדינה העצמאית של קרואטיה (בקרואטית: Nezavisna Država Hrvatska; בראשי תיבות: NDH; בגרמנית: Unabhängiger Staat Kroatien) הייתה מדינת בובות של גרמניה ואיטליה במלחמת העולם השנייה שהוקמה בחלקים מיוגוסלביה הכבושה.
היסטוריה

המדינה העצמאית של קרואטיה הוקמה ב-10 באפריל 1941 לאחר הפלישה ליוגוסלביה על ידי מדינות הציר. המדינה הורכבה ממרבית שטחי קרואטיה ובוסניה והרצגובינה, ביחד עם חלק משטחי סרביה המודרנית. השלטון עינה ורצח סרבים, יהודים, צוענים וגם מוסלמים במקומות כמו מחנה יאסנובאץ.
המדינה הייתה מונרכיה ומדינת חסות איטלקית מ-1941 ועד להסכם שביתת הנשק עם איטליה ב-1943. הנסיך איימונה, דוכס אאוסטה שמונה למלך קרואטיה על ידי ויטוריו אמנואלה השלישי, מלך איטליה, הוכתר כ"טומיסלב השני", אך נשאר באיטליה ולא עבר להתגורר בקרואטיה.
המדינה נוהלה למעשה על ידי תנועת האוסטאשה הפשיסטית והפוגלבניק אנטה פאבליץ'. בשתי שנותיה הראשונות, עד 1943, המדינה הייתה קוֹנְדּוֹמִינְיוּם של גרמניה ואיטליה. מרכז דלמטיה סופח לאיטליה כחלק ממדיניות האירידנטה והשאיפה להחיות מחדש את האימפריה האיטלקית ולהשיג שליטה בים התיכון (מארה נוסטרום).
לאחר כניעתה של איטליה, המדינה העצמאית של קרואטיה ביטלה את ההסכמים עם איטליה וסיפחה בחזרה את השטחים בדלמטיה.
בראשית 1945 צבא השחרור העממי של יוגוסלביה בהנהגת יוסיף ברוז טיטו ביחד עם הצבא האדום גברו על משמר המולדת הקרואטי וגרמו לנסיגה המונית של אנשי האוסטאשה ובעלי בריתם. הם הצליחו לשים סוף למדינה העצמאית של קרואטיה.
גאוגרפיה

כאמור, המדינה הורכבה ממרבית שטחי קרואטיה ובוסניה והרצגובינה, ביחד עם חלק משטחי סרביה. היא גבלה בגרמניה הנאצית בצפון-מערב, בממלכת הונגריה בצפון-מזרח, בסרביה במזרח, במונטנגרו האיטלקית בדרום-מזרח ובאיטליה הפשיסטית לאורך קו החוף.
דמוגרפיה

בעת הקמת המדינה, אוכלוסייתה מנתה כ-6,285,000 תושבים. מתוכם 3,300,000 קרואטים, 1,925,000 סרבים, 700,000 בוסניאקים, 150,000 גרמנים, 65,000 צ'כים וסלובקים, 40,000 יהודים ו-30,000 סלובנים.
לקריאה נוספת

ילינק, ישעיהו, "השמדת סרבים, יהודים וצוענים במדינת קרואטיה העצמאית", ילקוט מורשת כ"ו, חשון תשל"ט, עמ' 61–70
ליפה, רות, הקהילה היהודית בזגרב ופעילותה בעת קיום המדינה הקרואטית העצמאית, עבודה לשם קבלת תואר מוסמך, אוניברסיטת חיפה, 1984
המדינה העצמאית של קרואטיה ושכנותיה, לאחר כיבוש יוגוסלביה 43–1941
חלוקה דמוגרפית 1943
המנון לבנון

| --- | --- |

 מדינה:  לבנון לבנון
 שפה:  ערבית
 מילים:  רשיד נח'לה
 לחן:  ודיע צברא
 תאריך מעמד רשמי:  1927
 ‏האזנהקובץ:Lebanese national anthem.ogg‏Ⓘ‏
 
כולנו למען המולדת, התהילה והדגל (בערבית: كلنا للوطن للعلى للعلم) הוא ההמנון הלאומי של לבנון. ההמנון נכתב על ידי רשיד נח'לה והולחן על ידי ודיע צברא. ב-12 ביולי שנת 1927 השיר אומץ כהמנון לבנון.
מילות השיר

| ערבית | תעתיק עברי | תרגום לעברית |
| --- | --- | --- |
| كلنا للوطن للعلى للعلم  ملء عين الزّمن سـيفنا والقلم  سهلنا والجبل منبت للرجال  قولنا والعمل في سبيل الكمال  كلنا للوطن للعلى للعلم  كلّنا للوطن    شيخنا والفتى عند صوت الوطن  أسد غاب متى ساورتنا الفتن  شرقنا قلبه أبداً لبنان  صانه ربه لمدى الأزمان  كلنا للوطن للعلى للعلم  كلنا للوطن    بحـره برّه درّة الشرقين  رِفضُه برّهُ مالئ القطبين  إسمه عـزّه منذ كان الجدود  مجدُهُ أرزُهُ رمزُهُ للخلود  كلّنا للوطن للعلى للعلم  كلّنا للوطن |  כֻּלֻּנָא לִלְוַּטַן לִלְעֻלָא לִלְעַלַם  מִלְאֻ עַיְןִ (אל)זַּמַן סַיְפֻנָא וַּ(א)לְקַלַם  סַהְלֻנָא וַּ(א)לְגִ'בַּאל מַנְבִּתֻן לִ(ל)רִּגַ'אל  קַוְלֻנָא וַּ(א)לְעַמַל פִי סַבִּילִ (א)לכַּמַאל  כֻּלֻּנָא לִלְוַּטַן לִלְעֻלָא לִלְעַלַם  כֻּלֻּנָא לִלְוַּטַן    שַׁיְחֻ'נָא וַּ(א)לְפַתָא עִנְדַ צַוְתִּ (א)לְוַּטַן  אֻסֻד עָ'אבִּן מַתָא סָאוָרַתְנָא (א)לְפִתַן  שַׁרְקֻנָא קַלְבֻּהֻ אָבָּדַן לֻבְּנַאן  צָאנָהֻ רַבֻּהֻ לִמַדַא (א)לְאַזְמַאן  כֻּלֻּנָא לִלְוַּטַן לִלְעֻלָא לִלְעַלַם  כֻּלֻּנָא לִלְוַּטַן    בַּחְרֻהֻ בַּרֻּהֻ דֻּרַּתֻ (אל)שַּׁרְקַיְן  רִפְצֻ'הֻ בִּרֻּהֻ מָאלִאֻ (א)לְקֻטְבַּיְן  אִסְמֻהֻ עִזֻּהֻ מֻנְדֻ' כַּאןַ (א)לְגֻ'דוּד  מַגְ'דֻּהֻ אַרְזֻהֻ רַמְזֻהֻ לִלְחֻ'לוּד  כֻּלֻּנָא לִלְוַּטַן לִלְעֻלָא לִלְעַלַם  כֻּלֻּנָא לִלְוַּטַן | כולנו למען המולדת, התהילה והדגל  חרבנו וקולמסנו ממלאים את מעיין ההיסטוריה  ההרים והמישורים שלנו מצמיחים גברים  דברינו ועבודתנו שואפים לשלמות  כולנו למען המולדת, התהילה והדגל  כולנו למען המולדת    לקול המולדת קשובים זקן ונער,  בעת מבחן הם כאריה ביער  לב המזרח שלנו הוא תמיד לבנון,  עד קץ הדורות ישמרנה הריבון.  כולנו למען המולדת, התהילה והדגל  כולנו למען המולדת    אדמתה וימה הם פניני המזרח.  סמלה וניקיון כפיה ידועים מקוטב לקוטב.  שמהּ ועוזהּ ידועים מימי האבות  תפארתה היא סמל הארז הנצחי  כולנו למען המולדת, התהילה והדגל  כולנו למען המולדת |
ראו גם

דגל לבנון
סמל לבנון
הוגו זיכטינג

| --- | --- |
אין תמונה חופשית
 לידה:  8 באוקטובר 1874 Bosau, הרפובליקה הפדרלית של גרמניה 
 פטירה:  27 בדצמבר 1916 (בגיל 42) Lüttow-Valluhn, הרפובליקה הפדרלית של גרמניה 
 הישג בולט:  היה מס' 19 בעולם בשנת 1912
 מד כושר מרבי:  2594 (מרץ 1912)
 מקצוע נוסף:  חקלאי 
 מדינה:  גרמניה
 
הוגו זיכטינג (בגרמנית: Hugo Süchting);‏ 8 באוקטובר 1874 - 27 בדצמבר 1916) היה שחמטאי גרמני.
קריירה

זיכטינג ניצח בתחרות קיל בשנת 1893 , הגיע למקום ה-13 בתחרות לייפציג 1894 (ניצח: זיגברט טאראש), חלק מקום שני עם איגנץ פון פופיל אחרי רוברט בארנס בתחרות אייזנאך 1896 והגיע למקום ה-15 בתחרות ברלין 1897 (ניצח: רודולף שארושק) .
זיכטינג הגיע למקום השני בתחרות אלטונה 1897 וחלק מקום ראשון פעמיים - בתחרות אלמסהורן 1898 ובתחרות קיל 1900 (עם אוסקר אנטצה). בתחרות הנובר 1902 חלק זיכטינג מקום 14-15 (ניצח: דוד ינובסקי), זיכטינג ניצח בתחרות המבורג 1903, חלק מקום 8-9 בתחרות קובורג 1904 (ניצחו: רודולף סוידרסקי, קורט פון ברדלבן וקרל שלכטר), חלק מקום 11-12 בתחרות ברמן 1905 (ניצחו: גזה מארוצי ודוד ינובסקי), חלק מקום 5-6 בתחרות סטוקהולם 1906 (ניצחו: אוסיפ ברנשטיין וקרל שלכטר), חלק מקום 18-19 בתחרות אוסטנדה 1907 (ניצחו: אוסיפ ברנשטיין ועקיבא רובינשטיין), חלק מקום 13-14 בתחרות פראג 1908 (ניצחו: אולדריך דוראס וקרל שלכטר), חלק מקום 16-18 בתחרות וינה] 1908 (ניצחו: אולדריך דוראס, גזה מארוצי וקרל שלכטר), חלק מקום 6-7 בתחרות דיסלדורף 1908 (ניצח: פרנק מרשל)  וחלק מקום 14-16 בתחרות קרלסבד 1911 (ניצח: ריצ'רד טייכמן) .
זיכטינג ניצח בשני דו-קרבות את פאול לאונהרדט 2.5-1.5 ואת קארל קארלס 2-1. שני הדו-קרבות התקיימו בהמבורג בשנת 1911. שנה לאחר מכן סיים בתיקו דו-קרב גומלין עם פאול לאונהרדט בתוצאה 2-2.
הלשכה המרכזית למלחמה בשחיתות

| --- | --- |


 מידע כללי
 מדינה:  פולין 
 תחום שיפוט:  פולין פולין
 תאריך הקמה:  24 ביולי 2006
 מטה מרכזי:  ורשה
 cba.gov.pl
 
הלשכה המרכזית למלחמה בשחיתות (בפולנית: Centralne Biuro Antykorupcyjne) היא יחידת סמך של ממשלת פולין, המדווחת לראש הממשלה ואחראית לטיפול ולמאבק בשחיתות שלטונית בפולין.
מטה הארגון ממוקם בעיר ורשה. הלשכה פועלת מאז 24 ביולי 2006, לאחר שחוק הלשכה המרכזית למלחמה בשחיתות אושר ביוני 2006. לאנשי הלשכה סמכות לחקור עובד ציבורי ועובדים במגזר הפרטי והם מתמקדים בעיקר במאבק בשחיתות במוסדות המדינה ובמוסדות ממשלתיים. הלשכה מעסיקה חוקרים פליליים למניעת שחיתות ועוסקת גם באיסוף מודיעין על עברות שחיתות שונות. מהביט של שחיתות שלטונית פולין מדורגת במקום ה-36 (2017).
הלשכה מדווחת לראש הממשלה, הנשיא והאסיפה הלאומית בעניינים אשר עשויים להשפיע על רווחתה הכלכלית של מדינת פולין.
ראו גם

מדד תפיסת השחיתות
המנון לסוטו

| --- | --- |

 מדינה:  לסוטו לסוטו
 שפה:  ססוטו
 מילים:  פרנסואה קואייאר
 לחן:  פרדיננד-סמואל לור
 תאריך מעמד רשמי:  1967
 ‏האזנהקובץ:National anthem of Lesotho, performed by the U.S. Navy Band.wav‏Ⓘ‏
 
לסוטו, ארץ אבותינו (בססוטו: Lesōthō fatše la bo ntat'a rōna) הוא ההמנון הלאומי של לסוטו. הוא נכתב בידי פרנסואה קואייאר והולחן על ידי פרדיננד-סמואל לור. הוא משמש המנון לאומי מאז 1967.
מילות השיר

| תרגום לעברית | ססוטו |
| --- | --- |
לסוטו, ארץ אבותינו,  היפה ביותר בין הארצות.  זה המקום שבו נולדנו,  זה המקום שבו גדלנו -  את יקרה לנו.    אלוהים, אנו מבקשים ממך להגן על לסוטו.  שמור עלינו חופשיים מכל סכסוך או תלאות -  הו, ארצי  ארץ אבותינו,  היי בשלום.: Lesōthō fatše la bo ntat'a rōna;  Ha ra mafatše le letle ke lona;  Ke moo re hlahileng,  ke moo re hōlileng,  Rea lerata,    Mōlimō ak'u bōlōke Lesōthō;  U felise lintoa le matšoenyeho;  Oho fatše lena;  La bo ntata rōna;  Le be le khotso.
ראו גם

דגל לסוטו
סמל לסוטו